CELEX: 62017TN0309
Language: lv
Date: 2017-05-15 00:00:00
Title: Lieta T-309/17: Prasība, kas celta 2017. gada 15. maijā – Optile/Komisija

31.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 249/30
            
         Prasība, kas celta 2017. gada 15. maijā – Optile/Komisija
   (Lieta T-309/17)
   (2017/C 249/46)
   Tiesvedības valoda – franču
   
      Lietas dalībnieki
   
   
      Prasītāja: Organisation professionnelle des transports d’Ile de France (Optile) (Parīze, Francija) (pārstāvji – F. Thiriez un M. Dangibeaud, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               galvenokārt, daļēji atcelt Eiropas Komisijas 2007. gada 2. februāra lēmuma SA.26763 par iespējamo atbalstu, ko Ildefransas reģions piešķīris sabiedriskā transporta uzņēmumiem, 1. pantu, bet tikai, ciktāl Ildefransas reģionā no 1979. gada līdz 2008. gadam ieviestā atbalsta shēma tiek uzskatīta par “nelikumīgi īstenoto” jaunu atbalsta shēmu;
            
         
               —
            
            
               pakārtoti, daļēji atcelt Eiropas Komisijas 2007. gada 2. februāra lēmuma SA.26763 par iespējamo atbalstu, ko Ildefransas reģions piešķīris sabiedriskā transporta uzņēmumiem, 1. pantu, ciktāl tajā norādīts, ka attiecīgā atbalsta shēma laika posmā no 1994. gada maija līdz 2008. gada 25. decembrim tika “nelikumīgi īstenota”.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka Eiropas Komisijas 2007. gada 2. februāra lēmumā SA.26763 2014/C (ex 2012/NN) par Francijas īstenotajām iespējamām atbalsta shēmām autobusa transporta uzņēmumiem Ildefransas reģionā [C (2017) 439 final] (turpmāk tekstā – “apstrīdētais lēmums”) tika noteikts, ka attiecīgais pasākums ir jauna atbalsta shēma. Šai sakarā, prasītāja izvirza šādus iebildumus:
               
                           —
                        
                        
                           neesot ievērots Padomes 2015. gada 13. jūlija Regulas (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV 2015, L 248, 9. lpp.) (turpmāk tekstā – “Regula Nr. 2015/1589”) 1. panta b) punkta i) apakšpunkts, jo izvērtētās shēmas juridiskais pamats esot senāks par Romas līgumu;
                        
                     
                           —
                        
                        
                           nepietiekamais pamatojums, ņemot vērā Regulas Nr. 2015/1589 1. panta b), v) punktu;
                        
                     
                           —
                        
                        
                           kļūda faktos un tiesību piemērošanā saistībā ar tirgus liberalizācijas datumu.
                        
                     
         
               2.
            
            
               Ar otro pamatu tiek apgalvots, ka ar apstrīdēto lēmumu esot kvalificēts jaunās atbalsta shēmas pasākums laika posmam no 1994. gada līdz 1998. gadam. Šai sakarā prasītāja norāda uz:
               
                           —
                        
                        
                           pušu procesuālo tiesību un tiesiskās noteiktības un tiesiskās paļāvības principu pārkāpumu, jo Komisija esot paplašinājusi tās izmeklēšanas tvērumu salīdzinājumā ar lēmumā par procedūras uzsākšanu noteikto;
                        
                     
                           —
                        
                        
                           Regulas Nr. 2015/1589 17. panta pārkāpums, jo Komisija esot uzskatījusi, ka privātpersonas lūgums par atcelšanu pārtrauc noilguma termiņu.